**MOVŲ SUVIRINIMO PRIETAISAS P63-S6**

**NAUDOJIMO INSTRUKCIJA**

**5. 3890X**

**5. 3891X**

**5. 3892X**

**5. 3893X**

**5. 3896X**

**5. 3897X**

 **ES ATITIKTIES DEKLARACIJA**

Prisiimdami išskirtinę atsakomybę, mes pareiškiame, kad šis gaminys atitinka nustatytas normas ir direktyvas.

Jose Ignacio Pikaza

Gamintojas/Įgaliotasis asmuo

Turinys

[SVARBU 4](#_Toc346808166)

[ATSARGUMO PRIEMONĖS 4](#_Toc346808167)

[SAUGUMO NURODYMAI 5](#_Toc346808168)

[PRIETAISO APRAŠYMAS 7](#_Toc346808169)

[NAUDOJIMAS 7](#_Toc346808170)

[PRIETAISO DALYS 7](#_Toc346808171)

[TECHNINIAI DUOMENYS 8](#_Toc346808172)

[PASIRENGIMAS DARBUI 8](#_Toc346808173)

[NAUDOJIMOSI INSTRUKCIJOS 8](#_Toc346808174)

[A) VAMZDŽIO PARENGIMAS 8](#_Toc346808175)

[B) MOVŲ SUVIRINIMO PRIETAISO PARENGIMAS 9](#_Toc346808176)

[C) SUVIRINIMO PROCESAS 13](#_Toc346808177)

[PROBLEMŲ NUSTATYMAS IR IŠSPRENDIMAS 17](#_Toc346808178)

[SAUGOJIMAS 17](#_Toc346808179)

[PRIEŽIŪRA IR TECHNINIS APTARNAVIMAS 17](#_Toc346808180)

# SVARBU

Šioje instrukcijoje rasite informaciją, kaip saugiai naudotis šiuo prietaisu.

* Pasirūpinkite, kad šio prietaiso naudotojas gautų šios instrukcijos egzempliorių.
* Laikykite instrukciją lengvai prieinamoje vietoje, kad prietaiso naudotojas prireikus galėtų ją pasiskaityti.
* Prieš naudodamiesi šiuo movų suvirinimo prietaisu, atidžiai perskaitykite šią instrukciją ir laikykitės jos nurodymų bei patarimų.
* Siekdami išvengti gaisro, elektros smūgio ir kitų nelaimingų atsitikimų, rūpestingai laikykitės instrukcijoje aprašytų saugumo nurodymų. Asmenys, ketinantys naudotis šiuo prietaisu, privalo perskaityti ir suprasti šią instrukciją.
* Įsitikinkite, ar asmenys, besinaudojantys šiuo prietaisu, turi reikiamų žinių ir gebėjimų.
* Nenaudokite movų suvirinimo prietaiso kitaip, nei nurodyta šioje naudojimo instrukcijoje.

# ATSARGUMO PRIEMONĖS

Prietaisas, kurį rengiatės naudoti, sukurtas remiantis naujausiomis technologijomis ir atitinka visus galiojančius saugumo reikalavimus. Nepaisant to, naudojimasis juo iš esmės susijęs su tam tikrais potencialiais pavojais. Siekdami išvengti nelaimingų atsitikimų, laikykitės šioje instrukcijoje aprašytų saugos nurodymų.

Šie saugos nurodymai instrukcijoje pažymėti tam tikrais simboliais.

**PAVOJUS!**

Reiškia pavojingas situacijas, kurios gali baigtis naudotojo mirtimi arba rimtu susižalojimu.

**ATSARGIAI!**

Reiškia pavojingas situacijas, kurios gali baigtis susižalojimu arba materialiniais nuostoliais.

**DĖMESIO!**

Reiškia patarimą, kaip šiuo prietaisu pasiekti geresnių rezultatų, ir kitą informaciją.

* Atkreipkite dėmesį į šiuos įspėjimus, nes jie nepaprastai svarbūs Jūsų saugumui.
* Jei pametėte arba sugadinote šią naudojimo instrukciją, nedelsdami kreipkitės į mūsų atstovą, kad jis Jums atsiųstų naują instrukcijos egzempliorių.
* Prietaiso dalys ir techniniai duomenys gali keistis be išankstinio įspėjimo, siekiant pagerinti jo kokybę, funkcionavimą ar saugumą. Tokiu atveju šioje instrukcijoje pateikiamos nuotraukos ir iliustracijos gali neatitikti Jūsų įsigyto gaminio savybių.

# SAUGUMO NURODYMAI

**PAVOJUS!**

1. Naudokitės tik tinkamos įtampos elektros šaltiniu. Teisinga įtampa nurodyta plokštelėje ant prietaiso korpuso arba naudojimo instrukcijoje. Jei naudojate netinkamą įtampą, prietaisas gali perkaisti, imti rūkti arba užsidegti.
2. Jungti prietaisą prie maitinimo šaltinio ir dirbti juo galima tik tuomet, kai jis spaustuvu pritvirtintas prie darbastalio. Prietaiso kojeles naudokite tik tuomet, kai prietaisas atvėsęs, t. y. prieš pritvirtindami jį prie darbastalio ir prijungdami prie maitinimo šaltinio.
3. Niekada nelieskite maitinimo kištuko šlapiomis rankomis.
4. Prietaisas turi būti pastatytas tinkamoje vietoje. Nenaudokite prietaiso lauke lyjant, drėgnose ar šlapiose vietose, ar ten, kur į jį lengvai gali patekti vanduo. Niekada nenaudokite jo šalia degių skysčių ar dujų, pavyzdžiui, benzino ar terpentino. Tai gali sukelti gaisrą ar sprogimo pavojų.
5. Naudokite tik nurodytus priedus ir komponentus. Niekada nenaudokite jokių priedų ar komponentų, kurie nėra nurodyti šioje naudojimo instrukcijoje ar mūsų kataloge. Priešingu atveju gali kilti nelaimingų atsitikimų arba susižeidimo pavojus.
6. Pastebėję, kad prietaisas veikia nenormaliai, pavyzdžiui, skleidžia keistus garsus, kvapą arba vibruoja, tuojau pat išjunkite prietaisą. Nemėginkite išrinkti prietaiso. Kilus problemoms susisiekite su mūsų vietos atstovu arba tiekėju.
7. Darbo vieta turi būti švari ir tvarkinga. Pasirūpinkite, kad darbo stalas ir darbo vieta būtų puikios būklės ir gerai apšviesti. Dėl netvarkingos darbo vietos ar darbo stalo gali kilti nelaimingų atsitikimų.
8. Saugokite prietaisą nuo pašalinių asmenų. Neleiskite pašaliniams asmenims čiupinėti prietaiso ar jo maitinimo laido. Neleiskite pašaliniams asmenims, o ypač vaikams, būti Jūsų darbo vietoje.
9. Saugokite prietaisą nuo perkrovos. Naudokite jį tik tokiomis sąlygomis, kokioms jis yra skirtas.
10. Dėvėkite tinkamus drabužius. Dirbdami nedėvėkite kaklaraiščio, palaidų ar laisvai krintančių drabužių, vėrinių, grandinėlių ir kitokių papuošalų.
11. Nedirbkite nepatogioje padėtyje. Stovėkite tvirtai ant abiejų kojų, stengdamiesi išlaikyti pusiausvyrą, kad neparkristumėte ir nesusižeistumėte.
12. Būkite labai atsargūs naudodamiesi šiuo prietaisu. Dirbdami būkite dėmesingi. Nerūpestingumas gali baigtis nelaimingais atsitikimais ar susižeidimu. Niekada nesinaudokite prietaisu, jei negalite tinkamai susikaupti, t. y. jei esate pavargę, sergantys, apsvaigę nuo alkoholio ar narkotinių medžiagų, vartojate vaistus ir t. t.
13. Elkitės atsargiai su prietaiso maitinimo laidu. Nenešiokite prietaiso paėmę už laido. Netraukite kištuko iš maitinimo šaltinio paėmę už laido. Saugokite maitinimo laidą nuo įkaitusių objektų, tepalo, riebalų, aštrių daiktų ar kitokių objektų aštriais kraštais. Stenkitės neužlipti ant laido, netampykite jo. Šio įspėjimo nesilaikymas gali baigtis elektros smūgiu arba trumpu sujungimu, kuris gali sukelti gaisrą.
14. Reguliariai tikrinkite maitinimo laidą ir maitinimo kištuką. Jei jie pažeisti, kreipkitės į mūsų vietos atstovą ar tiekėją, kad juos sutaisytų. Jei naudojate prailginimo laidą, jis turi būti reguliariai tikrinamas, o pažeidimo atveju ‒ pakeistas. Jei prailginimo laidą naudojate lauke, jis turi būti tam pritaikytas, priešingu atveju gali kilti elektros smūgio, trumpo sujungimo ar gaisro pavojus. Siekiant saugiai naudotis prietaisu, jo dalys turi būti švarios, sausos, neriebaluotos. Iškritęs iš rankų prietaisas gali Jus sužeisti.
15. Jei nenaudojate prietaiso, padėkite jį saugioje vietoje. Laikykite jį užrakintoje sausoje patalpoje, į kurią negali patekti vaikai.
16. Jei prietaisą reikia išrinkti ir sutaisyti, kreipkitės į ROTHENBERGER įgaliotą specialistą. Mūsų gaminiai atitinka galiojančius saugumo reikalavimus. Nekeiskite jokių prietaiso dalių. Bet kokį prietaiso remontą turi atlikti mūsų įgaliotasis atstovas arba tiekėjas. Prietaiso remontą atlikus nespecialistams ar nekvalifikuotiems asmenims, tai gali neigiamai paveikti prietaiso veikimą ir sukelti nelaimingų atsitikimų pavojų.

# PRIETAISO APRAŠYMAS

## NAUDOJIMAS

Movų suvirinimo prietaisas P63-S6 skirtas plastikiniams vamzdžiams ir forminėms detalėms iš PE, PP, PB ir PVDF virinti. Juo galima naudotis ir dirbtuvėse, ir statybos aikštelėse.

## PRIETAISO DALYS

*1 pav. Bendras vaizdas*

Pagrindinės sudedamosios movų suvirinimo prietaiso P63-S6 dalys pavaizduotos 1 pav.:

1. Kaitinimo elementas
2. Apsauga nuo karščio
3. Maitinimo lemputė (raudona)
4. Temperatūros reguliavimo rankenėlė
5. Temperatūros lemputė (žalia)
6. Prietaiso korpusas
7. Maitinimo laidas ir kištukas su įžeminimu
8. Kojelės
9. Stalinis spaustuvas
10. Kaitinimo antgaliai

# TECHNINIAI DUOMENYS

Įtampa: 230 V AC / 115 V AC

Srovė / Galia

Nominali galia = 800 W

Dažnis: 50/60 Hz

Virinimo diametras: 20‒63 mm

Temperatūros diapazonas: maks. 330 °C

Matmenys: 475 x 359 x 110 mm

Svoris:

* MOVŲ SUVIRINIMO PRIETAISAS P63-S6

Termostatinis = 1,5 kg

* MOVŲ SUVIRINIMO PRIETAISAS P63-S6

Elektroninis = 1,4 kg

* Stalinis spaustuvas = 0,4 kg.

# PASIRENGIMAS DARBUI

Prietaisas palieka gamyklą pilnai sumontuotas ir paruoštas naudojimui. Jo nereikia papildomai reguliuoti ar justuoti.

# NAUDOJIMOSI INSTRUKCIJOS

Virinimą sudaro trys fazės:

* vamzdžio parengimas
* movų suvirinimo prietaiso parengimas
* suvirinimo procesas

##

## A) VAMZDŽIO PARENGIMAS

Nupjaukite tiesiai vamzdžio galą, naudodami tinkamą pjovimo įrankį (vamzdžių pjoviklį arba vamzdžių žirkles)

Nuvalykite virinimą paviršių ir kaitinimo antgalius celiuliozinio pluošto audiniu, sudrėkintu izopropanoliu.

Pažymėkite ant vamzdžio virinimo sritį

Virinami paviršiai turi būti nuvalomi prieš pat virinimą.

Saugokite paviršius nuo aplinkos poveikio

## B) MOVŲ SUVIRINIMO PRIETAISO PARENGIMAS

**1) Pritvirtinkite movų suvirinimo prietaisą.**

**Tvirtinimas naudojant stalinį spaustuvą.**

Movų suvirinimo prietaisas parduodamas kartu su staliniu spaustuvu, kuris naudojamas prietaisui prie darbastalio pritvirtinti.

* Įstatykite spaustuvo viršutinę dalį į prietaiso apačioje esantį griovelį

*2 pav. Spaustuvo įstatymas į prietaisą*

* Pritvirtinkite visą junginį prie darbastalio krašto, tvirtai prisukdami spaustuvo rankenėlę.

*3 pav. Prietaiso pritvirtinimas spaustuvu*

**Tvirtinimas nenaudojant stalinio spaustuvo.**

* Pastatykite kojeles ant plokščio pagrindo ir įstatykite į jas movų suvirinimo prietaisą, žiūrėdami, kad jis stovėtų stabiliai.

*4 pav. Prietaiso įstatymas į kojeles*

**ATSARGIAI!**

Kol spaustuvu nepritvirtinote prietaiso prie darbastalio, nejunkite jo prie maitinimo šaltinio ir nedirbkite juo. Kojelės naudojamos pastatyti prietaisui ant žemės, kai jį išimate iš dėžės arba jam atvėsus uždedate kaitinimo antgalius ir t. t.

**2) Pritvirtinkite tinkamus kaitinimo antgalius (pagal virinamo vamzdžio skersmenį) prie kaitinimo elemento.**

* Laikydami apgaubiantį ir apgaubiamą antgalius iš abiejų kaitinimo elemento pusių, prisukite juos šešiakampiu varžtu naudodami šešiakampį raktą.

**ATSARGIAI!**

Prieš tvirtindami kaitinimo antgalius prie kaitinimo elemento, patikrinkite, ar kaitinimo elementas ataušęs ir ar prietaisas neprijungtas prie maitinimo šaltinio.

*6 Pav. Kaitinimo antgalių tvirtinimas*

**3) Prijunkite prietaisą prie maitinimo šaltinio (230 V/110 V).**

Patikrinkite, ar įjungus prietaisą užsidegė raudona maitinimo lemputė.

*7 pav. Užsidega maitinimo lemputė*

**4) Reguliavimo rankenėle pasirinkite reikiamą temperatūrą.**

* Pasukite reguliavimo rankenėlę į darbinę padėtį.

**MOVŲ SUVIRINIMO PRIETAISAS P63-S6, termostatinis modelis**

Termostatiškai valdomo modelio temperatūros reguliavimo rankenėlė turi 6 padėtis (žr. 8 pav.).

0 Išjungta

6 Darbinė padėtis

*8 pav. Termostatinio modelio temperatūros reguliavimo rankenėlė*

**MOVŲ SUVIRINIMO PRIETAISAS P63-S6, elektroninis modelis**

MOVŲ SUVIRINIMO PRIETAISO P63-S6 elektroninio modelio temperatūros skalė yra nuo 200 °C iki 300 °C

260 °C - 280 °C – darbinė padėtis

*9 pav. Elektroninio modelio temperatūros reguliavimo rankenėlė*

**5) Palaukite, kol movų suvirinimo prietaisas pasieks darbinę temperatūrą.**

**MOVŲ SUVIRINIMO PRIETAISAS P63-S6**

**Termostatinis modelis**

Kai movų suvirinimo prietaisas pasiekia optimalią darbinę temperatūrą, užsidega žalia temperatūros lemputė.

Dabar galima pradėti virinimo darbą. Temperatūros lemputė išsijungia ir vėl įsijungia priklausomai nuo termostato veikimo.

**MOVŲ SUVIRINIMO PRIETAISAS P63-S6**

**Elektroninis modelis**

Kai movų suvirinimo prietaisas pasiekia optimalią darbinę temperatūrą, ima blykčioti žalia temperatūros lemputė.

*10 pav. Užsidega maitinimo lemputė*

Prietaisas pasiekia darbinę temperatūrą per 5–7 minutes.

**ATSARGIAI!**

11 pav. pavaizduotos prietaiso dalys gali įkaisti iki 100–300 °C. Niekada nesilieskite prie kaitinimo elemento, kol prietaisas įkaitęs.

Niekada netvirtinkite ir nenuimkite kaitinimo antgalių, kol kaitinimo elementas įkaitęs.

Prietaiso dalis, kurios gali įkaisti, lieskite tik tuomet, kai tai yra visiškai saugu.

*11 pav. Įkaitusios dalys (pavojus nusideginti)*

DĖMESIO!

Movų suvirinimo prietaisas turi du apsauginius termostatus, kurie išjungia prietaisą, kai temperatūra pasiekia 330 °C ir vėl įjungia jį kai temperatūra nukrenta iki 265 °C.

## C) SUVIRINIMO PROCESAS

Jį sudaro keturi žingsniai: įkaitinimas, sujungimas, sustingimas ir ataušimas.

**1) Įkaitinimas**

* Silpnai spausdami, tuo pat metu įstatykite vamzdį ir forminę detalę į atitinkamus kaitinimo antgalius (vamzdį - į apgaubiantį antgalį, o forminę detalę - į apgaubiamą antgalį).

*12 Pav. Vamzdžių įstatymas*

* Laikykite vamzdį ir detalę užmautus ant kaitinimo antgalių tiek laiko, kiek nurodyta 2 lentelėje, skiltyje „kaitinimo trukmė“.

*13 Pav. Vamzdžių kaitinimas*

**2) Sujungimas**

* Numaukite vamzdį ir forminę detalę nuo kaitinimo antgalių

*14 Pav. Vamzdžių numovimas*

* Nedelsdami sujunkite abi dalis (jų nesukiodami), įkišdami vamzdį į forminę detalę iki virinimo žymės. Šį veiksmą reikia atlikti kuo greičiau ir atsargiau, per laiką, nurodytą 2 lentelėje, skiltyje „maksimali sujungimo trukmė“

**3) Sustingimas**

* Laikykite abi dalis sujungtas tiek laiko, kiek nurodyta 2 lentelėje, skiltyje „sustingimo trukmė“.

*15 pav. Sustingimo trukmė*

DĖMESIO!

Suvirinimo sritis stingimo metu neturi patirti jokios apkrovos.

**4) Ataušimas**

* Leiskite vamzdžiui ataušti tiek laiko, kiek nurodyta 2 lentelėje, skiltyje „ataušimo trukmė“.

*16 pav. Ataušimo trukmė*

Praėjus ataušimo laikui, suvirintas vamzdis ir forminė detalė gali būti naudojami pagal jų gamintojų nurodytą paskirtį.

|  |  |  |  |  |
| --- | --- | --- | --- | --- |
| **VAMZDIS** | **Kaitinimo trukmė** | **Maksimali sujungimo trukmė****(sek.)** | **Sustingimo trukmė (sek.)** | **Ataušimo trukmė** |
| **SKERSMUO (mm)** | **SIENELĖS STORIS (mm)** | **(sek.)** | **(min.)** |
| 16 | 2,0 | 5 | 4 | 5 | 2 |
| 20 | 2,5 | 5 | 4 | 5 | 2 |
| 25 | 2,7 | 7 | 4 | 7 | 2 |
| 32 | 3,0 | 8 | 6 | 8 | 4 |
| 40 | 3,7 | 12 | 6 | 12 | 4 |
| 50 | 4,6 | 18 | 6 | 18 | 4 |
| 63 | 3,6 | 24 | 8 | 24 | 6 |
| 75 | 4,3 | 30 | 8 | 30 | 6 |
| 90 | 5,1 | 40 | 8 | 40 | 6 |
| 110 | 6,3 | 50 | 10 | 50 | 8 |

*2 lentelė. Plastikinių vamzdžių virinimo procesų trukmė*

#

# PROBLEMŲ NUSTATYMAS IR IŠSPRENDIMAS

Jei movų suvirinimo prietaisas blogai veikia, patikrinkite šiuos dalykus:

* Patikrinkite, ar prietaisas prijungtas prie veikiančio, tinkamos įtampos maitinimo šaltinio (230 V / 110 V).
* Patikrinkite, ar temperatūros reguliavimo rankenėlė pasukta į teisingą padėtį.

Jei prietaisas vis dar neveikia, kreipkitės į mūsų įgaliotą atstovą ar tiekėją.

# SAUGOJIMAS

Jei neketinate daugiau naudotis prietaisu, išjunkite jį ir leiskite jam ataušti.

Laikykite jį užrakintoje sausoje patalpoje, į kurią negali patekti vaikai.

**ATSARGIAI!**

Jei movų suvirinimo prietaisą dėsite į dėžę, kai jis dar įkaitęs, būtinai įstatykite jį taisyklingai. Priešingu atveju jis gali sugesti arba sugadinti dėžę.

*17 pav. Movų suvirinimo prietaiso laikymas*

#

# PRIEŽIŪRA IR TECHNINIS APTARNAVIMAS

Prieš naudojimą patikrinkite kaitinimo antgalius.

Rūpestingai nuvalykite nuo jų bet kokius ankstesnio virinimo likučius.

**ATSARGIAI!**

Likučių valymui nenaudokite jokių metalinių daiktų ar tirpiklių, nes jie gali pažeisti kaitinimo antgalių paviršių.

**DĖMESIO!**

Retkarčiais patikrinkite kaitinimo antgalių būklę, kad nenukentėtų suvirinimo kokybė.

Pasibaigus prietaiso naudojimo laikui, neišmeskite jo kartu su buitinėmis atliekomis, o atiduokite į tam skirtą elektroninių atliekų perdirbimo vietą.

**PRIETAISO ELEKTROS SCHEMA**

**DALIŲ SĄRAŠAS**

**GARANTINIS RAŠTAS 2 METAI**

**MODELIS:**

**SERIJINIS NR.:**

**PIRKĖJO VARDAS, PAVARDĖ:**

**ADRESAS:**

**PARDAVĖJO VARDAS:**

**ADRESAS:**

**PIRKIMO DATA:**

**PARDAVĖJO PARAŠAS PIRKĖJO PARAŠAS**

**„Rothenberger, S.A.“**

Ctra. Durango-Elorrio km 2, 48220 Abadiano, ISPANIJA

Tel.: +34 94 621 01 01, faks.: +34 94 621 01 02

El. paštas: superego@rothenberger.es

[www.rothenberger.es](http://www.rothenberger.es)